Pielikums Ādažu novada pašvaldības

Domes 22.03.2023. lēmumam Nr. \_\_\_\_

**Darba uzdevums**

**Ādažu novada pašvaldības teritorijas**

**Transporta attīstības plāna izstrādei**

1. **Transporta attīstības plāna izstrādes pamatojums**
	1. Ādažu novada teritorijas Transporta attīstības plāns (turpmāk tekstā – Transporta plāns) izstrādājams kā daļa no Ādažu novada teritorijas plānojuma 2025.-2037.gadam atbilstoši Ādažu novada domes 2022.gada 23.novembra lēmumam Nr. 558 “Par Ādažu novada teritorijas plānojuma izstrādes uzsākšanu” un ar šo lēmumu apstiprinātā darba uzdevuma 4.4.punktam ar mērķi kalpot par pamatu Ādažu novada teritorijas plānojuma 2025.-2037.gadam izstrādē.
	2. Ādažu novada transporta attīstības plāna izstrādes tehniskā specifikācija sagatavota, pamatojoties uz Ādažu novada domes 2023. gada \_\_\_\_\_\_\_\_ lēmumu Nr. \_\_\_\_\_\_\_\_\_\_\_\_\_\_\_ ”.
	3. Ādažu novada teritorijas plānojuma izstrādes nepieciešamību nosaka Attīstības plānošanas sistēmas likuma (turpmāk – APIL) 10.pants, Teritorijas attīstības plānošanas likuma (turpmāk – TAPL) 5.panta pirmās daļas 3.punkts un otrā daļa, 12.panta pirmā daļa, Pašvaldību likuma 4.panta pirmās daļas 15.punkts, 10.panta pirmās daļas 1.punkts, un 48.panta trešā daļa, Administratīvo teritoriju un apdzīvoto vietu likuma Pārejas noteikumu 17. punkts.
	4. Atbilstoši TAPL tematiskais plānojums ir teritorijas attīstības plānošanas dokuments, kurā atbilstoši plānošanas līmenim risināti specifiski jautājumi, kas saistīti ar atsevišķu nozaru attīstību (piemēram, transporta infrastruktūra, veselības aprūpes iestāžu un izglītības iestāžu izvietojums) vai specifisku tematu (piemēram, inženiertīklu izvietojums, ainaviski vērtīgas teritorijas un riska teritorijas).
	5. Prasības transporta attīstības plānu izstrādei noteiktas Ministru kabineta 2013.gada 30.aprīļa noteikumu Nr. 240 “Vispārīgie teritorijas izmantošanas un apbūves noteikumi” 6.1.nodaļā “Vispārīgās prasības transporta tīkla plānošanai”.
	6. Transporta plāna izstrādi nosaka nepieciešamība meklēt risinājumus Ādažu pilsētas, Ādažu un Carnikavas pagastu ielu un ceļu, gājēju ceļu, veloceļu, sabiedriskā transporta maršrutu un tranzīta maģistrāļu līdzsvarota tīkla izveidei, ņemot vērā ne tikai ekonomiskos aspektus, bet arī novada iedzīvotāju augošo pieprasījumu pēc pievilcīgas un labvēlīgas dzīves vides.
	7. Transporta plāna izstrādei jādrošina līdz šim veikto pētījumu par satiksmes dalībnieku plūsmām Ādažu novada teritorijā (ietverot kājāmgājējus, velobraucējus, autobraucējus, sabiedrisko transportu un mikromobilitātes līdzekļus) izvērtējumu un jāsniedz risinājumus, kas iekļaujami jaunajā Ādažu novada teritorijas plānojumā.
2. **Transporta plāna teritorija**

2.1. Transporta plāns tiek izstrādāts visai Ādažu novada pašvaldības administratīvajai teritorijai (plānojuma robeža: <https://geolatvija.lv/geo/tapis#document_25807>).

**3. Transporta plāna izstrādes uzdevumi**

3.1. Transporta plāna izstrādi veic atbilstoši Ministru kabineta 14.10.2014. noteikumu Nr.628 3.6. un 5.4.nodaļu prasībām.

3.2. Transporta plānu izstrādā pamatojoties uz nacionāla un reģionāla līmeņa plānošanas dokumentiem un nozares pamatnostādnēm, kaimiņu pašvaldību plānošanas dokumentiem, Ādažu novada Ilgtspējīgas attīstības stratēģiju (2013.-2037., 2021.gada aktualizācija) un Attīstības programmu 2021.-2027.gadam, ņemot vērā spēkā esošos Ādažu un Carnikavas novadu teritorijas plānojumus, lokālplānojumus un detālplānojumus.

* 1. Transporta plāna izstrādē jāizvērtē Ādažu novada jaunā teritorijas plānojuma izstrādes laikā saņemtie institūciju nosacījumi, fizisko un juridisko personu priekšlikumi.
	2. Jāizstrādā ielu un ceļu klasifikācijas kritēriji un funkcionalitātes raksturojumi katrai grupai un kategorijai.
	3. Jāizstrādā satiksmes organizācijas principi kā pamatojums ielu kategoriju noteikšanai, izmantojot Ministru kabineta 2013. gada 30. aprīļa noteikumos Nr. 240 "Vispārīgie teritorijas plānošanas, izmantošanas un apbūves noteikumi" sniegto klasifikāciju:
		1. tranzīta iela (B kategorija) – valsts galveno vai reģionālo autoceļu sākums, turpinājums vai beigas ar dominējošu savienošanas funkciju un pakārtotu piekļūšanas funkciju. Šādu ielu izbūvē noteicošā ir savienošanas funkcijas īstenošana un atbilstošu kvalitātes prasību ievērošana;
		2. maģistrālā iela (C kategorija) – nodrošina savienošanas un piekļūšanas funkciju. Šādu ielu izbūvē noteicošā ir savienošanas funkcijas kvalitātes prasību ievērošana;
		3. pilsētas vai ciema nozīmes iela (D kategorija) – nodrošina piekļūšanu atsevišķiem zemesgabaliem, noteiktās diennakts stundās var veikt arī savienošanas
		4. vietējas nozīmes iela (E kategorija) – nodrošina uzturēšanās funkciju, pakārtoti veicot arī piekļūšanas funkciju. Šādu ielu izbūvē noteicošā ir uzturēšanās funkcijas kvalitātes prasību ievērošana funkciju;
	4. Pilsētās un ciemos jānosaka piebrauktuvju un caurbrauktuvju pieslēgumus pie maģistrālajām un vietējas nozīmes ielām atbilstoši normatīvo aktu prasībām satiksmes jomā. Minimālos attālumus no ielu krustojumiem līdz piebrauktuvju un caurbrauktuvju pieslēgumiem pie ielu brauktuvēm nosaka atkarībā no ielas kategorijas;
	5. Jānosaka projektēšanas radītāji ielu šķērsprofilu plānošanai, ietverot ielu/ceļu profilu paraugus.
	6. Jāizstrādā principi ielu sarkano līniju noteikšanai un rezervējamo teritoriju attēlošanai teritorijas plānojumā, izvērtējot esošo ielu/ceļu sarkanās līnijas;
	7. Jāsniedz priekšlikumi jaunu transporta koridoru, ceļu, ielu vai satiksmes mezglu izbūvei, ko nosaka kā transporta infrastruktūras teritorijas (TR) vai teritorijas ar īpašiem noteikumiem – nacionālas un vietējas nozīmes transporta attīstības teritorijas (TIN7).
	8. Jāsagatavo transporta sistēmas attīstības plāns Ādažu novadam līdz 2037.gadam, ietverot maģistrālo ielu un ceļu plānu visiem mobilitātes veidiem, tajā skaitā Ādažu pilsētas, ciemu un pārējās novada teritorijas savienošanai;
	9. Transporta plānā jāietver:
		1. shematisks izvietojums pievienojumu vietām pie valsts autoceļu tīkla;
		2. sabiedriskā transporta shēma, ietverot sabiedriskā transporta maršrutus ar pieturvietām un apkalpes zonām, kā arī norādot teritorijas, kurās nepieciešams uzlabot sabiedriskā transporta pieejamību;
		3. citi transporta infrastruktūras un loģistikas objekti, tai skaitā autoostas, dzelzceļa stacijas, kravu stacijas, lidlauki, mobilitātes punkti, koplietošanas transporta nomas punkti;
		4. velotransporta un gājēju kustības organizācijas shēma, tai skaitā gājēju ielas, ielas ar prioritāti gājējiem un velotransportam;
		5. sabiedriskā transporta attīstības plāns, kas ietver esošās un plānotās pieturas, mobilitātes punktus un savienojumus ar Rīgas metropoles areālu, izvērtējot Rīgas plānošanas reģiona un Rīgas pilsētas attīstības dokumentus, kā arī citus politikas plānošanas dokumentus un stratēģijas;
		6. hierarhisku veloceliņu un gājēju celiņu plānu visai novada teritorijai un atsevišķi Ādažu pilsētai un Carnikavas ciemam.
1. **Transporta plāna saturs**

4.1. Pašreizējās situācijas apraksts un izvērtējums, ietverot;

4.1.1. esošās problēmas un to rašanās iemeslus;

4.1.2. satiksmes drošību;

4.1.3. ceļu, ielu, ietvju, veloceļu izvietojumu;

4.1.4. sabiedriskā transporta nodrošinājumu, savienojumus ar Rīgu, kaimiņu novadiem, citām valstīm, mobilitātes punktus;

4.1.5. dzelzceļa transporta pieejamību;

4.1.6. kravu pārvadājumus;

4.1.7. aviotransportu;

4.1.8. ūdenstransportu;

4.1.9. autonovietnes;

4.1.10. vides riskus;

4.1.11. transporta sistēmas attīstības un iedzīvotāju mobilitātes dinamikas izpēti un analīzi;

4.1.12. pieejamo pētījumu, plānošanas dokumentu un statistikas datu analīzi par esošo situāciju turpmākai plānošanai;

4.2. Transporta plāna risinājumi un uzdevumi Ādažu novada teritorijas plānojuma izstrādei atbilstoši šī darba uzdevuma 3.4-3.9.punktiem;

4.3. Grafiskā daļa atbilstoši šī darba uzdevuma 3.10. un 3.11.punktiem.

**5. Prasības Transporta plāna izstrādei:**

5.1. Transporta plānu izstrādāt saskaņā ar Ministru kabineta 2013.gada 30.aprīļa noteikumu Nr. 240 “Vispārīgie teritorijas izmantošanas un apbūves noteikumi” prasībām un Ministru kabineta 14.10.2014. noteikumi Nr.628 „Noteikumi par pašvaldību teritorijas attīstības plānošanas dokumentiem” prasībām;

5.2. Transporta plānam jābūt izstrādātam valsts valodā un noformētam datorizdrukā uz A4 formāta lapām. Ja nepieciešams, ilustrāciju un grafisko pielikumu lapas var būt A3 vai citā formātā, kas iesiets A4 formāta sējumā. Tam jābūt iesietam un visām lapām jābūt sanumurētām. Teritorijas plānojums iesniedzams arī elektroniskā formātā.

5.3. Grafiskos materiālus noformēt, norādot koordinātu sistēmu, koordinātu tīklu, kartes nosaukumu, kartes pamatnes mēroga un izdrukas mēroga noteiktību (ja tas atšķiras no kartes pamatnes mēroga), lietotos apzīmējumus ar skaidrojumiem un grafiskās daļas izstrādātāju. Grafiskie dati sagatavojami Esri ģeotelpiskās informācijas sistēmas ArcGIS ģeotelpisko vektordatu (\*shp), Esri File Geodatabase (.gdb) datņu formātā.

5.4. Transporta plāna redakcijas un gala dokumenta izdruka jāiesniedz 2 (divos) eksemplāros, kā arī elektroniskā formā. Teksta daļa sagatavojama rediģējamā \*xls un \*docx formātā un nerediģējamā \*.pdf formātā; grafiskā daļa – digitālie vektoru dati iesniedzami rediģējamā \*.shp \*.dgn un \*.dwg formātā kā arī nerediģējamā \*pdf.

5.5. Visi dokumenti jāsagatavo un jānoformē saskaņā ar Ministru kabineta 2018.gada 4.septembra noteikumiem Nr.558 “Dokumentu izstrādāšanas un noformēšanas kārtība”.

1. **Pretendenta pieredze:** Pretendents iepriekšējo 5 (piecu) gadu laikā (2018., 2019., 2020., 2021., 2022. gadā un 2023. gada periodā līdz piedāvājuma iesniegšanas brīdim) ir izstrādājis vismaz 1 (vienu) dokumentu, kura ietvaros ir veikta Transporta attīstības plāna izstrāde\*.

*\*Ja pretendents ir personu apvienība, tad vismaz vienam no apvienības dalībniekiem jāizpilda šajā punktā noteiktās prasības.*

1. **Pretendenta speciālistu saraksts, kuri jānodrošina līguma izpildē:**
	1. Speciālists transporta attīstības jomā, kurš pēdējo 5 (piecu) gadu laikā (2018., 2019., 2020., 2021., 2022. gadā un 2023. gada periodā līdz piedāvājuma iesniegšanas brīdim) ir piedalījies vismaz 1 (viena) dokumenta izstrādē, kura ietvaros ir veikta transporta plāna izstrāde.
	2. Speciālists ar augstāko izglītību kartogrāfijā, ģeogrāfijā, vides zinātnēs vai citā līdzvērtīgā specialitātē, kuram ir pieredze ģeogrāfiskās informācijas sistēmas datu analīzē un karšu sagatavošanas jomā.
	3. Speciālists, kurš ir ieguvis vismaz otrā līmeņa augstāko vai akadēmisko izglītību vides, dabas, sociālo vai inženierzinātņu jomā un kuram ir atbilstošas zināšanas, prasmes un praktiskā darba pieredze plānošanas dokumentu izstrādē.
	4. Pretendents iepirkuma līguma izpildē var piesaistīt papildus speciālistus, kuriem ir atbilstošas zināšanas un prasmes saistībā ar transporta infrastruktūras attīstīšanu vai plānošanu.

*\*Pretendents līguma izpildē var piesaistīt vienu speciālistu vairākām pozīcijām, ja speciālists izpilda noteiktās kvalifikācijas prasības un speciālistam atbilstoši tehniskajai specifikācijai noteiktais darba apjoms objektīvi pieļauj kvalitatīvi veikt visus pienākumus.*

1. **Tematiskā plānojuma darba organizācija:** Pakalpojuma sniedzējam, ierosinot un sasaucot Transporta plāna tematiskās izstrādes darba grupas vai citus līdzdalības pasākumus, jāinformē Pašvaldība vismaz 5 (piecas) darba dienas iepriekš.

**8. Transporta plāna izstrādes termiņš:**

8.1. Šī darba uzdevuma 3.1.-3.9.punktos ietvertajam – 3 mēneši no līguma slēgšanas brīža;

8.2. Šī darba uzdevuma 3.10.-3.11.punktos ietvertajam – 9 mēneši no līguma slēgšanas brīža.

**9. Transporta plāna izstrādē nepieciešamā sadarbība un sabiedrības iesaiste:**

9.1. ar Ādažu novada teritorijas plānojuma izstrādes vadītāju un pašvaldības izveidoto darba grupu Transporta plāna izstrādei;

9.2. ar pašvaldības speciālistiem, domes deputātiem, pašvaldības iestāžu, kapitālsabiedrību, struktūrvienību, VSIA “Latvijas valsts ceļi”; VAS “Latvijas dzelzceļš”, valsts iestāžu un uzņēmumu pārstāvjiem, Ādažu novada kaimiņu pašvaldībām, kā arī iedzīvotājiem, vajadzības gadījumā organizējot papildus darba grupas u.c. sabiedrības iesaistes procesus (diskusijas, aptaujas, sanāksmes), nodrošinot atvērtu plānošanas procesu.

9.4. sabiedrības līdzdalību nodrošināt atbilstoši Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” prasībām.

9.5. Visus paziņojumus par Transporta plāna izstrādes gaitu publiskot Teritorijas attīstības un plānošanas informācijas sistēmā (TAPIS), Pašvaldības tīmekļa vietnē <https://www.adazi.lv/> un informatīvajā izdevumā “Ādažu Vēstis”.